Serlift a lieky na kašeľ
Dobrý deň, môže sa serlift kombinovať so stoptusinom, alebo s mucosolvanom?Prípadne, ktoré lieky od kašľu sa môžu kombinovať?Ďakujem
Dobrý deň,
ďakujeme za Vašu otázku.
Liek Stoptussin je určený na liečbu suchého, dráždivého, ťažko utíšiteľného kašľa rôzneho pôvodu. Súbežným podávaním Serliftu a Stoptussinu je prítomné riziko klinicky stredne závažnej interakcie, v dôsledku ktorej sa môže zvýšiť účinok Stoptussinu vrátane jeho vedľajších účinkov. Pokiaľ je vo Vašom prípade potrebné tlmenie suchého dráždivého kašľa, bez pozorovaného vzájomného ovplyvnenia účinku je možné Serlift užívať zároveň s liekom
Tussical
, prípadne
Paxeladine
.
V prípade, že je u Vás potrebné zvýšené vylučovanie hlienu z dýchacích ciest a uľahčenie jeho vykašliavania, súbežné užívanie lieku Serlift a Mucosolvan je bez pozorovaných interakcií.
Prajem pekný zvyšok dňa.
S pozdravom
PharmDr. Veronika Kiabová